Publication: Magyar Közlöny
Issue: MK-2003-141 (Year: 2003, Number: 141)
Era: 1990-2004
Section: 178/1993. (XII. 27.) Korm. rendelet (a továbbiakban: Vhr.)
Paragraph Index: 269

12. §-ban részletezett védelmi célú állami tartalékok, amelyek az egyes miniszterek védelmi feladatainak végrehajtását szolgálják. Az egyes speciális termékek minõsített idõszaki gyártására fenntartott, úgynevezett rögzített ipari kapacitásokat a védelmi célú tartalékolás speciális eseteihez soroljuk, tervezési szempontból azonban külön igénykielégítési módnak tekintjük. 2.4. A rögzített ipari kapacitásokról történõ igénykielégítés Egyes nagy tömegben alkalmazásra kerülõ, honvédelmi vagy egyéb védelmi szempontból alapvetõ fontosságú termékféleségek gyártására vagy javítására, változtatható volumenû vagy adott idõszakban aktivizálható kapacitás kerül biztosításra, rögzítésre. A kapacitások folyó idõszaki fenntartására a Kormány évente szerzõdés alapján költségvetési forrást biztosít. A szolgáltatásra kötelezett gazdasági megfontolás és a termék elõállítási és/vagy eltarthatósági ideje (gyártás felfuttatás max. 90—180 nap) alapján dönti el, hogy a készterméket fizikailag készletezi és tárolja, vagy pedig a készre gyártó kapacitást szerzõdéssel rögzíti, esetleg a kettõ kombinációját alkalmazza. A kapacitás-fenntartási szerzõdésben vállalja az adott igény minõsített idõszaki szállítására vonatkozó szerzõdéskötési kötelezettséget. 2.5. Az export-importból történõ igénykielégítés A 2.1—2.4. pontokban leírt igénykielégítési módokkal nem biztosítható erõforrás esetén tervezhetõ az importból történõ igénykielégítés. A minõsített idõszaki igények kielégítése tervezésekor figyelembe kell venni a veszélyeztetettségi idõszakban (6 hónap) szükség szerint bevezetésre kerülõ exportot korlátozó, importot könnyítõ gazdaságpolitikai intézkedéseket. A NATO-ban alkalmazott együttmûködõi logisztikai technikák, mint a NATO Logisztikai Értéktõzsde, a Raktári Készlet és Eszközigények Cseréje, a Közös Felhasználású Termékek Anyaggazdálkodása, a Termékek Nyilvántartásból Történõ Biztosítása, vagy a NATO Lõszer Adatbázis projektek alkalmazása alapvetõ érdekünk. A szövetségesi kötelezettség alapján tervezni kell a BNT-re vonatkozó kormánymegállapodásból a nemzetgazdaságra háruló export, valamint a szövetséges állam területén állomásoztatott, mûködtetett magyar haderõ import igényeit is. Ezen igénykielégítési mód tervezésénél jelen módszertant a BNT tervezési és eljárási szabályaira vonatkozó kormányrendelet 4 figyelembevételével kell alkalmazni. 4 A befogadó nemzeti támogatás egyes kérdéseirõl szóló 176/2003. (X. 28.) Korm. rendelet. 2.6. Költségvetési elõirányzat A minõsített idõszakban megvásárolható vagyoni szolgáltatások fedezetéhez költségvetési elõirányzatokra van szükség, amelyek rendelkezésre állását a minõsített idõszaki költségvetési átcsoportosítások tervezésével lehet biztosítani. Költségvetési elõirányzatot tervezhetnek a tervezõ szervek a saját fejezeti, illetve önkormányzati költségvetésük átcsoportosításával, a fejezeti tartalék felhasználásával, fejezetek közötti átcsoportosítással, a költségvetés általános tartaléka, illetve a vis maior keret terhére. 2.7. Szövetségesi támogatás, külföldi segélyszolgáltatás Szövetségesi tagságunk alapján számíthatunk — minõsített idõszakban vagy egyéb gazdaságmozgósítási helyzetben — a szövetséges NATO-tag- és egyéb államok segélyt nyújtó támogatására. A külföldi segélyszállítmányok fogadása, elosztása a speciális válságkezelési feladatokhoz tartozik. A fentiek leegyszerûsítve mutatják be a az igénykielégítési mód megválasztásának folyamatát. A különbözõ egyedi igények esetében mindig a konkrét szakmai és gazdasági szempontok mérlegelésével kell kijelölni a legalkalmasabb módot. Ugyanakkor számolni kell azzal a körülménnyel, hogy az egyes kielégítési módok megválasztásánál a nemzetgazdaság teljesítõképessége és/vagy a költségvetés helyzete az igényelt költségvonzat miatt korlátot szabhat. Ilyen esetekben a tervezõ szerveknek mérlegelniük kell a másik igénykielégítési módba való átsorolás lehetõségét.

Source: https://magyarkozlony.hu/hivatalos-lapok/65a9b9101c2ef53676eb603f87f7c59c1c8fb7dd/dokumentumok/c930d7def3c58d093847d7cc684c23a4df9b9087/letoltes